****

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TROMBITA**

*Klasszikus*

* **Dúr és összhangzatos moll skálák bemutatása különböző tempókban és játékmódokban** *(staccato, legato), egyszerűbb hangnemekben*
* **Két etűd** az Arban iskolából, a 14 etűd közül
* **Két szabadon választott trombita koncert***.* (A szakközépiskolai záróvizsga anyagából.)

*Jazz*

* **3 különböző (lassú, közép, gyors) tempójú és különböző jellegű (ballada, latin, swing, páros és páratlan metrum) közismert jazz standard szólisztikus bemutatása** (téma – improvizáció – téma). Ezekhez a darabokhoz zongorakísérőről a felvételi bizottság gondoskodik, kíséretre alkalmas zongorakottát azonban a felvételizőnek kell hoznia.
* **Egy leírt improvizációból való részlet (1-2 periódus) stílusos bemutatása.** Csak kiemelkedő trombita művész (Clifford Brown, Miles Davis, Freddie Hubbard stb.) transzkripciója játszható. A leírt rögtönzés egy példányát a felvételi bizottságnak kell benyújtani. (Ha a felvételiző más úton nem tudná beszerezni, ilyen jellegű anyagok a Jazz Tanszék trombita szakján fénymásolásra kölcsönkérhetők.)
* **Blues-improvizáció egyszerű harmóniákkal, többféle tempóban, könnyebb hangnemekben**
* **Mintegy 10 közismert jazz standard repertoárszerű játéka kívülről, eredeti harmonizációban.** (Témabemutatás stílusos frazírozással, rögtönzés nélkül.) – Lapról játék: egy, a vizsgán megadott könnyebb motívum blattolása, lehetőleg stílusos frazírozással.